વરાછા પોલીસ પાસેથી મળી રહેલી વિગતો અનુસાર,સરથાણા જકાતનાકા પાસે શાંતિનગર સોસાયટીમાં રહેતા હીરાના વેપારી ઝવેરભાઈ ધડુકે સરથાણા યોગીચોકના હીરાદલાલ લાલજી જયંતિ કયાડાને 28મી તારીખે 29.67 કેરેટના રૂ. 7.19 લાખના તૈયાર હીરાનું પેકેટ વેચાણ માટે આપ્યું હતું. હીરાદલાલે વેપારીને વાત કરીને એવુ જણાવ્યું કે તમારી ઓફિસમાં તૈયાર હીરાના પેકેટ છે તે મને સાંજના ચાર થી પાંચ વાગ્યાના સમય વરાછા મીનીબજાર ક્રિંક ટાવરમાં મોકલી આપો હું તમને હીરાના પેકેટના રોકડા રૂપિયા આપીશ દઈશ. જેથી વેપારીએ તેના મિત્ર હિતેશ ઠુમ્મરને રૂ. 7.19 લાખના હીરા લઈને મોકલી આપ્યા હતા.